དམ་ཚིག་རྡོ་རྗེའི་སྒོམ་བཟླས་བྱ་ཚུལ་ཚིགས་བཅད་དག་བྱེད་བདུད་རྩིའི་ཁྲུས་ཆབ་ཅེས་བྱ་བ་བཞུགས། ན་མོ་གུ་རུ། བླ་མ་ལྷ་ལ་གུས་བཏུད་ནས། །དམ་ཚིག་རྡོ་རྗེའི་སྒོམ་བཟླས་ཀྱིས། །རང་གཞན་སྡིག་
ལྟུང་དག་བྱེད་བཤད། །སྐྱབས་སེམས་སྔོན་དུ་བཏང་བྱས་ཏེ། །རང་ཉིད་ཡི་དམ་ལྷར་གསལ་བའི། །ཐུགས་ཀར་སྣ་ཚོགས་པད་རྡོ་རྗེའི། །ལྟེ་བར་ཧཱ་ལས་རལ་གྲི་ཧཱས། །མཚན་པ་ཡོངས་སུ་གྱུར་པ་ལས། །དཔལ་ལྡན་དམ་ཚིག་རྡོ་རྗེ
དང་༑ །ཡུམ་མཆོག་དམ་ཚིག་སྒྲོལ་མ་བཅས། །མརྒད་མདོག་ཅན་མཛེས་པའི་སྐུ། །གཉིས་ཀ་ལྗང་ནག་དཀར་གསུམ་གྱི། །ཞལ་དང་ཕྱག་དྲུག་ཡབ་ཀྱི་གཡས། །རལ་གྲི་སྣ་ཚོགས་རྡོ་རྗེ་དང་། །འཁོར་ལོ་གཡོན་པས་རིམ་པ་བཞིན།དྲིལ་བུ་
པད་ལྗང་ནོར་བུ་འཛིན། །ཡུམ་གྱི་གཡས་པའི་ཕྱག་གསུམ་ན། །སྣ་ཚོགས་རྡོ་རྗེ་འཁོར་ལོ་དང་། །རྡོ་རྗེས་མཚན་པའི་ཨུཏྤལ། །གཡོན་གསུམ་དྲིལ་བུ་རིན་ཆེན་དང་། །རལ་གྲི་འཛིན་པས་ཡབ་ལ་འཁྱུད། །ཡབ་ཡུམ་གནས་གསུམ་འབྲུ་
གསུམ་གྱི། །འོད་ཀྱིས་ཡེ་ཤེས་དབང་ལྷར་བཅས། །སྤྱན་དྲངས་ཛཿཧཱུྃ་བཾ་ཧོཿཡིས། །དམ་ཚིག་ཡེ་ཤེས་གཉིས་མེད་གྱུར། །དབང་ལྷས་དབང་བསྐུར་རིགས་ཀྱི་བདག །ཡབ་ལ་མི་བསྐྱོད་ཡུམ་གྱི་དབུར། །དོན་ཡོད་གྲུབ་པས་བརྒྱན་པར་
གྱུར༑ །ཨོཾ་སརྦ་ཏ་ཐཱ་ག་ཏ་ཨཉྙཾ་ནས། ཤབྡ་པྲ་ཏཱིཙྪ་སྭཱ་ཧཱ། དོན་ཡོད་རྡོ་རྗེ་རྫོགས་སངས་རྒྱས། །བསམ་པ་ཐམས་ཅད་རྫོགས་མཛད་པ། །དག་པ་ངོ་བོ་ཉིད་ལས་བྱུང་། །དམ་ཚིག་རྡོ་རྗེ་ལ་ཕྱག་འཚལ། །ཐུགས་ཀའི་ས་བོན་སྔགས་ཕྲེང་
335

སྒྲུབ་ཐབས་ཀུན་བཏུས་
གི ༑འོད་ཟེར་འཕྲོས་འདུས་རང་གཞན་གྱི། །དམ་ཚིག་ཉམས་ཆག་མ་ལུས་པ། །བྱངཞིང་དག་པ་ཉིད་དུ་གྱུར། །ཨོཾ་ཨཱཿཔྲཛྙཱ་དྷྲྀ་ཀ་ཧཱ་ཧཱུྃ། ཞེས་པ་ཅི་འགྲུབ་བཟླས་པའི་མཐར། །བདག་ནི་མི་ཤེས་རྨོངས་པ་ཡིས། །དམ་ཚིག་ལས་ནི
འགལ་ཞིང་ཉམས། །བླ་མ་མགོན་པོས་སྐྱབས་མཛོད་ཅིག །གཙོ་བོ་རྡོ་རྗེ་འཛིན་པ་སྟེ། །ཐུགས་རྗེ་ཆེན་པོ་བདག་ཉིད་ཅན། །འགྲོ་བའི་གཙོ་ལ་བདག་སྐྱབས་མཆི། །དམ་ཚིག་རྡོ་རྗེའི་ཞལ་ནས་ཀྱང་། །ཁྱོད་ཀྱི་དམ་ཚིག་ཉམས་ཆག་ཀུན། །
བྱངཞིང་དག་གོ་ཞེས་གསུངས་ནས། །རང་ལ་ཐིམ་པས་སྐུ་གསུང་ཐུགས། དབྱེར་མེད་རང་བཞིན་གཅིག་ཏུ་གྱུར། །སྨྲས་པ། དམ་ཚིག་རྡོ་རྗེའི་བཟླས་བསྒོམ་གྱི། །ཉམས་ལེན་ཚིགས་སུ་བཅད་པའི་དགེས། །གས྄ང་སྔགས་ལམ་གྱི་མི་
མཐུན་ཕྱོགས། །ཉམས་ཆག་མ་ལུས་དག་གྱུར་ཅིག །ཅེས་ཤཱཀྱའི་བཙུན་པ་མང་ཐོས་བློ་གསལ་བསྟན་སྐྱོང་གིས་དཔལ་ཞྭ་ལུ་རི་ཕུག་གི་བྱང་གླིང་སྒྲུབ་ཁང་དུ་བྲིས་པ་སྟེ་རྗེ་བཙུན་བླ་མ་དངུལ་ཆུ་བའི་གསུང་ལ་གཞན་དག་གིས་ཚིགས་བཅད་འབྲི་
རོགས་ཞེས་བསྐུལ་བའི་ངོར་བྱས་པའོ།།ྋ།།སརྦ་མངྒ་ལཾ༎ ༎
336

அ
আ
།